Adobe Programinės įrangos aktyvinimas

Kas tai yra aktyvinimas?

Aktyvinimas yra Jūsų įdiegtos programinės įrangos įteisinimo procesas, suteikiantis teisę naudotis produktu tam tikrame kompiuteryje. Produktas naudojasi teisėmis, kurias suteikia Jūsų programinės įrangos licencijos sutartis.

Kokias teises suteikia mano produkto licencijos sutartis?

Adobe produkto licencijos sutartis leidžia Jums įdiegti ir naudoti produktą pirminiame kompiuteryje, o taip pat ir antriniame kompiuteryje (staliniame kompiuteryje namuose arba nešiojamame kompiuteryje) su sąlyga, kad šios dvi kopijos nebus naudojamos vienu metu. Daugiau informacijos apie Adobe programinę įrangą rasite Adobe produkto licencijos sutartyse.

Ar aktyvinimo metu persiunčiama kokia nors asmeninė informacija?

Ne. Aktyvinimas yra visiškai anoniminis ir jokia asmens identifikavimo informacija nepersiunčiama. Unikalus serijos numeris priskiriamas kiekvienaiAdobe programinės įrangos kopijai, yra suderinamas su Jūsų kompiuterio aparato identifikatoriumi. Kai aktyvinate savo produktą, šis aparato identifikatorius, gaminio serijos numeris ir kompiuterio priskirtas pavadinimas persiunčiami įAdobe tam, kad kiekviena originali programinės įrangos kopija nebūtų aktyvinama daugiau nei leidžiamą kartų skaičių. Aktyvinimo sistema nerenka, nepersiunčia ir nenaudoja jokios asmeninės informacijos.

Aš naudojau Adobe programinę įrangą su aktyvinimu anksčiau. Koks skirtumas dabar?

Adobe supaprastino aktyvinimo procesą. Anksčiau aktyvinimas buvo sudėtingas procesas, kurį turėjote atlikti per 30 dienų nuo pirmojo produkto panaudojimo. Pradedant nuo Acrobat 9, programinė įranga aktyvinasi automatiškai, kai aptinka aktyvų ryšį su internetu. Aktyvinimas vyksta tyliai foniniu režimu. Aktyvinimas telefonu nebereikalingas arba siūlomas kaip papildoma galimybė.

Kaip aš galiu aktyvinti savo programinę įrangą, jei neturiu prieigos prie interneto?

Adobe programinė įranga aptinka, kai yra ryšys su internetu, ir atlieka aktyvinimą automatiškai. Jei ryšio nėra, produktas toliau normaliai veiks ir bandys atlikti aktyvinimą kito seanso metu.

Ar galiu perkelti savo licenciją į naują kompiuterį?

Taip. Jūs galite išaktyvinti programinę įrangą iš savo pirminio arba antrinio kompiuterio ir pradėti naudoti ją naujame kompiuteryje. Licenciją galima išaktyvinti daugiausia 20 kartų. Jeigu bandysite išaktyvinti daugiau nei 20 kartų, išaktyvinimas bus uždraustas, ir programinė įranga liks aktyvi Jūsų kompiuteryje.

Kas atsitiks, jei mano kompiuteris bus pavogtas arba sugadintas, ir jo bus neįmanoma sutaisyti?

Jeigu Jūsų kompiuteris bus pavogtas, nepataisomai sugadintas arba visiškai išsitrins standusis diskas, aktyvinimas dings. Tokiu atveju galite įdiegti ir pradėti naudoti Adobe produktą savo naujame kompiuteryje, kuris automatiškai aptiks problemą, jei jau buvote aktyvinę du kompiuterius. Aktyvinimo procesas suteiks Jums naujo aktyvinimo galimybę, jei ankstesnis kompiuteris nebeveikia.

Mano serijos numeris buvo atmestas. Ką tai reiškia?

Aktyvinimo procedūros metu Adobe aktyvinimo programa gali nustatyti, kad jūsų pateiktas serijos numeris yra arba negaliojantis (neoriginalus), arba panaikintas. Tokiu atveju Jūs gausite pranešimą, ir Jums bus suteikta galimybė dar kartą įvesti serijos numerį savo Adobe programinės įrangos produktui.

Mano kompanija įsigijo Adobe licenciją pagal bendrąją sutartį. Kokią įtaką aktyvinimas turės man?

Produkto aktyvinimas paprastai taikomas individualioms mažmeninėms Adobe Acrobat 9 versijoms ir bendru atveju nėra Adobe Open Options programos dalimi. Tačiau kai kuriuose regionuose aktyvinimas gali būti taikomas tam tikroms bendrųjų licencijų programoms. Bendrojo licencijavimo klientai, kurie užsako Adobe programinius produktus, turi užsakyti licencijavimo programos CD diskų komplektus. Susisiekite su savo Adobe įgaliotuoju pardavėju arba klientų aptarnavimo atstovu, jei turite klausimų arba matote Adobe Open Options.

Su kuo galėčiau susisiekti norėdamas gauti daugiau informacijos?

Jūs galite kreiptis į Adobe klientų aptarnavimo atstovą, kuris galėtų padėti Jums išspręsti aktyvinimo problemą.

Papildomą informaciją ir išsamų aktyvinimo aprašymą rasite Adobe produktų aktyvinimo centre.